An Nigerya (sa Ingles: Nigeria) sarong nacion sa Aprika. Opisyalmente, ini inaapod na Republikang Federal kan Nigerya (sa Ingles, Federal Republic of Nigeria). Kompwesto ini nin 36 na estado asin an saiyang kabesera, an Abuja. An banwang ini namomogtak sa Aprikang Solnopan asin kataraid an mga minasunod: sa solnopan, an Republika nin Benin, sa subangan, an Chad asion Cameroon, sa amnayan, an Niger. An kusa sa habagatan kaini naghahanggilid sa Gulpo nin Guinea sa may Kadagatan Atlantiko. An pinakadakula asin maimpluensyang mga etnikong grupo igdi iyo an Hausa, Igbo, asin an Yoruba. Sa relihiyon, an Nigerya nagbabanga-banga sa mga Muslim asin mga Kristiyano; may dikit man na nagprapraktis kan tradisyonal na relihiyon.